Transformiĝo de la fabriko de la mondo
#000000
La ĉina urbo Dongguan, ĉiam nomata "la fabriko de la mondo", antaŭe estis tre prospera en la prilabora industrio. Oni diris, ke se okazus trafikŝtopiĝo en Dongguan, mankus al la tuta mondo varoj. Malmultekosta laborforto kaj politika avantaĝo helpis grandan prosperon de la komerco de prilaboraĵoj, ekzemple tiuj de elektronikaj ekipaĵoj, ludiloj, ledaĵoj kaj vestoj. Siatempe la "produktaĵo de Dongguan" reprezentis malalt-klasan industrion kun malalta teknikeco.
#000002
En 2008 la subite okazinta ekonomia krizo finis la oran tempon de la prilabora industrio en Dongguan kaj nur en la unua jaro fermiĝis 857 kompanioj. Ŝajne la prospero venis al la fino. La malfaciloj alfrontataj de Dongguan, kiel miniaturo de tiu ĉi industrio en la tuta Ĉinio, inkluzivis malmultiĝon de mendoj kaj grandan kreskon de la kosto de laborfoto. Tiu ĉi "fabriko de la mondo" ne plu havis sian avantaĝon, tiel ke la tradicia prilabora industrio nepre bezonis transformadon.
#000003
En la jaro 1992 la Optiko-elektronika Kompanio Gaowei sin instalis en Dongguan. La iama kompanio pri prilaborado de ludiloj sukcese transformiĝis al tiu pri prilaborado de elektronikaĵoj kaj duonkonduktaĵoj. En la 31-a de marto pasintjare, ĝi estis enlistigita en la borso de Hongkongo. Nun, ĝi estas la ĉefa liveranto de fotila parto sur porteblaj telefonoj kaj komputiloj kaj havas la plej avangardan teknikon pri optikaj lensoj. Ĝi okupas la lokon de la sesa plej granda provizanto de fotilaj partoj en la mondo.
#000004
Alia ekzemplo troveblas en la gubernio Dalang, kie oni produktas je 30% de la sveteroj en la mondo. Antaŭ jaroj, permane funkciigataj maŝinoj estis ŝanĝitaj al duon-aŭtomataj, kiuj en la lastaj jaroj estis anstataŭigitaj de komputile funkciigataj. Ĉiu laboranto povas regi 7 aŭ 8 komputilojn, kaj ĉiu komputilo povas funkciigi preskaŭ dek maŝinojn. La anstataŭigo de la homforto per maŝinoj multe plibonigis la situacion de malsufiĉo kaj alta kosto de laborantoj. Vasta aplikado de aŭtomataj maŝinoj ŝanĝis la industrian sistemon, kiu estas profunde influata de industria servo kaj Interreto. Ĉiuj eroj de la produkta ĉeno kiel desegnado, produktado, vendado kaj servado spertas reformon.
#000007
La dongguan-a registaro ankaŭ kuraĝigas investadon de lokaj entreprenoj eksterlande. Ekzemple, la ŝu-kompanio Huajian starigis sian laborejon en Etiopio, kaj fariĝis la plej granda eksporta entrepreno en tiu lando. Restas en Dongguan gravaj sekcioj inkluzive de tiuj pri aĉetado, esplorado kaj desegnado, kaj samtempe ili translokigas al Etiopio 6 produktajn liniojn kaj la fabrikon de ŝu-materialoj. Tie 3 500 lokaj junuloj laboras en la produktaj linioj.
#000008
Kompreneble grandan ŝanĝon de la prilabora industrio en Dongguan kaŭzas ankaŭ entreprenoj mem, kiuj faras esploradon en evoluigo de nova tekniko, ĝin aplikas kaj provas asimili, kunlaboras unu kun la alia en la industria zono kaj antaŭenigas kunlaboron kun la registaro en strategio kaj sistemo. Ĉio ĉi tio alportas grandan ŝanĝon al la prilabora industrio en Dongguan. Estas atentinde, ĉu la urbo povos liveri novajn inspiron kaj sperton al la transformo de la produkta industrio en la tuta lando.
#000009